10. การควบคุมภายใน

บริษัทฯ ให้ความสำคัญต่อระบบการควบคุมภายใน ซึ่งคณะกรรมการบริษัท ฝ่ายบริหาร และ

ผู้ปฏิบัติงานในหน่วยงานต่าง ๆ ภายในบริษัท เป็นผู้มีส่วนร่วมและกำหนดให้มีขึ้น เพื่อป้องกันความ

เสียหายที่อาจเกิดขึ้นกับบริษัทฯ โดยรวม ครอบคลุมทั้งด้านการเงิน การดำเนินงาน การบริหาร
ความ

เสี่ยงและการกำกับดูแลการปฏิบัติงาน ให้สามารถบรรลุวัตถุประสงค์เกี่ยวกับ

1.  ประสิทธิภาพและประสิทธิผลของการดำเนินงาน

2.  ความเชื่อถือได้ของรายงานทางการเงิน

3.  การปฏิบัติตามกฎหมายและระเบียบข้อบังคับที่เกี่ยวข้อง

  บริษัท มีมาตรการควบคุมภายใน 5 องค์ประกอบ ที่มีความเชื่อมโยงกัน ดังนี้

1.  องค์กรและสภาพแวดล้อมของการควบคุม

  บริษัทมีการจัดโครงสร้างองค์กรอย่างเหมาะสม มีการกำหนดขอบเขตอำนาจหน้าที่อย่าง

ชัดเจน มีนโยบายส่งเสริมวัฒนธรรมองค์กรให้พนักงานทุกระดับมีจิตสำนึกที่ดีในการปฏิบัติงานในหน้าที่

มีความรอบรู้ มีความรับผิดชอบ ให้ความสำคัญของระบบการควบคุมภายใน ถือปฏิบัติตามนโยบายและ

คู่มือวิธีปฏิบัติงานอย่างเคร่งครัด มีการสอบทานกันในระหว่างขั้นตอนการปฏิบัติงาน และมีระบบการ

จัดการมาตรฐานคุณภาพ

2.  การบริหารความเสี่ยง

  บริษัทมีนโยบายจัดให้มีกระบวนการประเมินความเสี่ยงทั้งจากปัจจัยที่มาจากภายในและ

ภายนอก เพื่อพิจารณาหรือไตร่ตรองถึงลักษณะความเสี่ยงที่อาจเกิดขึ้น
วิเคราะห์โอกาสเกิดความเสี่ยง

และผลกระทบ
รวมทั้งการกำหนดมาตรการในการควบคุมความเสี่ยงหรือการบริหารความเสี่ยงให้อยู่ใน

ระดับที่เหมาะสมและยอมรับได้ ซึ่งฝ่ายบริหารได้จัดประชุมกันอย่างสม่ำเสมอ และมีแผนรองรับความ

เสี่ยงในกรณีต่าง ๆ เช่น จัดทำคู่มือระเบียบปฏิบัติในกรณีพิเศษ
มีการกำหนดตัวผู้กำกับดูแลการสั่งการและ

ประสานงาน มีการซ้อมปฏิบัติงานหากเกิดกรณีฉุกเฉิน เป็นต้น

3.  การควบคุมการปฏิบัติงานของฝ่ายบริหาร

  บริษัท มีการกำหนดกิจกรรมการควบคุมที่ฝ่ายบริหารนำมาใช้ เพื่อให้มั่นใจว่าแนวทางที่ ฝ่าย

บริหารกำหนดไว้ได้รับการตอบสนอง และปฏิบัติตามจากทุกคนในบริษัท มาตรการควบคุมจะถูกกำหนด

ไว้ในวิธีการปฏิบัติงาน เช่น

- มีการกำหนดอำนาจและระดับการอนุมัติรายการเป็นไปอย่างสมเหตุผล ตรวจสอบได้

- มีการกำหนดวิธีปฏิบัติงานที่ชัดเจน ในระดับปฏิบัติงาน

- มีการแบ่งแยกหน้าที่ เพื่อให้สามารถตรวจทาน กระทบยอด สอบทานผลการดำเนินงาน

และมีการดูแลป้องกันทรัพย์สิน ทั้งนี้เพื่อให้เกิดการควบคุมเชิงป้องกัน

- มีการสอบทานผลการปฏิบัติงานเปรียบเทียบกับแผนกลยุทธิ์และเป้าหมายของบริษัทฯ โดย

  ผู้บริหารระดับกลาง และระดับสูง อย่างสม่ำเสมอ

  - มีการใช้ดัชนีวัดผล

4. สารสนเทศและการสื่อสารข้อมูล

บริษัท จัดให้มีระบบสารสนเทศอย่างเพียงพอ และมีความระมัดระวังในการสื่อสารข้อมูล

ทั้งเพื่อภายในและภายนอกองค์กร มีการสังเคราะห์คุณภาพของข้อมูล
ให้มีเนื้อหาเหมาะสมเพียงพอต่อ

การตัดสินใจ มีความถูกต้องสมบูรณ์ มีความเป็นปัจจุบัน มีรูปแบบที่เข้าใจง่าย และมีการจัดเก็บที่ดี

เพื่อให้ผู้มีส่วนเกี่ยวข้องโดยเฉพาะบุคลากรของบริษัทมีความเข้าใจตรงกัน
สามารถปฏิบัติงานได้อย่าง

ถูกต้องและรวดเร็ว

  5. ระบบการติดตามประเมินผล

  บริษัทสนับสนุนให้มีเครื่องมือของฝ่ายบริหารคุณภาพในการจัดให้มีกระบวนการดำเนินการ
  ในการติดตามประเมินผล เช่น การประเมินผลด้วยตนเองเทียบกับตัวชี้วัด
  การประเมินการควบคุมอย่างเป็นอิสระโดยผู้ที่ไม่มีส่วนเกี่ยวข้องในการดำเนินงานนั้น
  การกำหนดในแผนการตรวจสอบภายใน เพื่อให้
  ความมั่นใจว่าระบบการควบคุมภายในยังดำเนินอยู่อย่างต่อเนื่อง อย่างเหมาะสมเพียงพอ
  มีประสิทธิภาพ และมีการปฏิบัติจริง

[]

2138 ถนนรามคำแหง แขวงหัวหมาก เขตบางกะปิ กรุงเทพฯ 10240 โทร. 0-2374-0200-16,
0-2732-0478-87 แฟกซ์: 0-2374-0804

2138 Ramkhamhaeng Road Huamak Bangkapi 10240 Tel. 0-2374-0200-16,
0-2732-0478-87 Fax: 0-2374-0804

รายงานของคณะกรรมการตรวจสอบ

เรียน ผู้ถือหุ้น บริษัท โรงพยาบาลรามคำแหง จำกัด (มหาชน)

คณะกรรมการบริษัท ได้แต่งตั้งคณะกรรมการตรวจสอบซึ่งเป็นกรรมการอิสระ 3 ท่าน ประกอบด้วย

1. นายประมล อภิรัตน์ ประธานกรรมการตรวจสอบ

2. ร.อ.ขจิต หัพพานนท์ กรรมการตรวจสอบ

3. น.ส. รวิภา แก้ววัฒนาภรณ์ กรรมการตรวจสอบ

ขอบเขตและความรับผิดชอบของคณะกรรมการตรวจสอบ มีดังนี้

1.  สอบทานให้บริษัทฯ มีการรายงานทางการเงินอย่างถูกต้องเชื่อถือได้
    มีการเปิดเผยอย่างเพียงพอ

2.  สอบทานให้บริษัทฯ มีระบบการควบคุมภายใน และการตรวจสอบภายในที่มีความเหมาะสม

  และมีประสิทธิภาพ

3.  สอบทานให้บริษัทฯ ปฏิบัติตามกฎหมาย ว่าด้วยหลักทรัพย์และตลาดหลักทรัพย์แห่งประเทศ-ไทย
    และกฎหมายอื่นที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัท
    รวมทั้งพิจารณาเสนอค่าตอบแทนของผู้สอบบัญชี เพื่อเสนอต่อคณะกรรมการบริษัทฯ
    และขออนุมัติจากที่ประชุมผู้ถือหุ้น

5.  พิจารณาการเปิดเผยข้อมูลของบริษัทกรณีที่อาจมีความขัดแย้งทางผลประโยชน์

6.  ปฏิบัติการอื่นใดตามที่คณะกรรมการมอบหมายและคณะกรรมการตรวจสอบเห็นชอบด้วย

  คณะกรรมการตรวจสอบได้มีการประชุมอย่างสม่ำเสมอ โดยในปี 2549 ได้มีการประชุมรวม 9
  ครั้ง ในการพิจารณาผลการปฏิบัติงานตรวจสอบภายในของสำนักงานตรวจสอบภายใน
  เพื่อประเมินความเหมาะสมเพียงพอของระบบการควบคุมภายในและถือปฏิบัติสม่ำเสมอ
  ของการปฏิบัติงานตามระเบียบข้อกำหนดของบริษัทฯ รวมถึงการประชุมร่วมกับผู้สอบบัญชีของบริษัท
  และฝ่ายบริหารระดับสูง เพื่อให้ เกิดความมั่นใจอย่างสมเหตุผลว่า
  งบการเงินรวมและงบการเงินเฉพาะ ของบริษัทฯ ประจำปีสิ้นสุดวันที่ 31 ธันวาคม พ.ศ. 2549
  มีความเชื่อถือได้ เปิดเผยข้อมูลอย่างเพียงพอ โดยถือปฏิบัติตามมาตรฐานการบัญชี ที่รับรองทั่วไป
  ปฏิบัติถูกต้องตามกฎหมายและกฎระเบียบที่เกี่ยวข้อง

  []

[]